Document ID: /roh_data/filtered/fineweb-2-filterrobots_roh.jsonl.gz/31496

Il manischunz da 52 onns era da viadi da Domat en direcziun da Cuira. Sin l’autezza Plankis èsi vegni tar la collisiun frontala cun in bus da Cuira. Il manischunz è mort anc al lieu d’accident, la cunpassagiera e plirs passagiers dal bus èn sa blessads.
L’accident vegn uss examinà. Pervi da las lavurs da salvament ha la polizia stuì serrar la Emserstrasse per radund duas uras en omaduas direcziuns. En acziun è stada la polizia da la citad, la polizia chantunala, la procura publica grischuna, e las equipas da salvament cun duas ambulanzas, sco era ils pumpiers.
RR novitads 17:00